અમિતઆનંદ ચૌધરી, નવી દિલ્હીઃ દેશની સર્વોચ્ચ કોર્ટે છૂટાછેડા બાબતે સુનાવણી દરમિયાન કહ્યું કે, જો બંન્ને પક્ષો વચ્ચે આંતરીક સમાધાન થઈ ગયું હોય પણ છૂટાછેડાનો કેસ હજુ પેન્ડિંગ હોય તો પણ બંને વ્યક્તિ બીજા લગ્ન કરી શકે છે. કોર્ટે કહ્યું કે, ‘છૂટાછેડા વિરુદ્ધ દાખલ કરવામાં આવેલ અરજી રદ થાય તે પહેલા બીજા લગ્નની પાબંદીનો કાયદો ત્યારે લાગુ નથી પડતો જ્યારે બંને પક્ષકારો વચ્ચે સમજૂતીથી કેસ પરત લેવાનું નક્કી કરવામાં આવ્યું હોય.’ તમને જણાવી દઈએ કે હિન્દુ મેરેજ એક્ટ મુજબ ડિવોર્સ માટે દાખલ કરવામાં આવેલ અરજી જો પેન્ડિંગ હોય તો બંનેમાંથી કોઈ પક્ષ બીજા લગ્ન કરી શકતો નથી.